b"\n_START_ARTICLE_\nKushari\n_START_SECTION_\nHist\xc3\xb2ria\n_START_PARAGRAPH_\nEl kushari es va originar a mitjans del segle XIX, durant un temps en qu\xc3\xa8 Egipte era un pa\xc3\xads multicultural enmig d'un boom econ\xc3\xb2mic. Va ser inventat com un plat vegetari\xc3\xa0, i consisteix en cebes fregides, llenties, arr\xc3\xb2s, macarrons i suc de llimona. En certa manera, est\xc3\xa0 relacionat amb la cuina italiana i amb un plat de l'\xc3\x8dndia fet amb arr\xc3\xb2s i llenties, el khichdi, per\xc3\xb2 el plat egipci t\xc3\xa9 m\xc3\xa9s ingredients i sabors, especialment la salsa eg\xc3\xadcia local, que li dona un gust molt caracter\xc3\xadstic del plat. Alguns creuen que va ser fet per primer cop durant l'ocupaci\xc3\xb3 brit\xc3\xa0nica d'Egipte. Al llarg del temps, el plat ha passat de ser menjat pels soldats egipcis a ser menjat pels ciutadans epipcis. Se solia vendre el Kushari en carros de menjar al comen\xc3\xa7ament, i va ser introdu\xc3\xaft als restaurants posteriorment._NEWLINE_El plat \xc3\xa9s molt popular entre els treballadors i els obrers. Es pot preparar a casa, i tamb\xc3\xa9 es pot trobar en bars de carretera i restaurants pertot Egipte; alguns restaurants estan especialitzats en el kushari fins al punt d'excloure la resta de plats, mentre d'altres el tenen com un plat entre d'altres. De la manera com es prepara tradicionalment, el kushari no cont\xc3\xa9 cap producte d'origen animal, es considera un menjar veg\xc3\xa0, sempre i quan es prepari amb oli vegetal."